Bibsys
Ti Bibsys key mangipaay iti biblioteka ken dagiti sistema ti pakaammo para kadagiti amin nga unibersidad ti Norwega ken dagiti biblioteka ti kolehio, ti Nailian a Biblioteka ti Norwega ken dagiti nadumaduma a pagsukisokan a biblioteka ken dagiti patakder.[1] [2] Ti Bibsys ket pormal a naurnos a kas unit iti Unibersidad ti Siensia ken Teknolohia ti Norwega (NTNU), a mabirukan idiay Trondheim, Norwegay. Dagiti direktor ti opisina ket indutok babaen ti Norwegian Ministro ti Edukasion ken Panagsukisok ti Norwega.
Ti Bibsys ket mangited kadagiti agsuksukisok, dagiti estudiante ken dagiti dadduma pay ti nalaka a panagserrek kadagiti rekurso ti biblioteka babaen ti panangited kadagiti nadumaduma a posibilidad ti panagsukisok ken ti pay nalaka a panagbulod ken dagiti panagibilin nga annong. Ti Bibsys ket mangited kadagiti sakop dagiti naitiptipon a produkto para iti akin-uneg a panagpataray ti panagsukisok ken dagiti espesial a biblioteka, ken mangited pay ti nalaka a panagserrek kadagiti urnong ti biblioteka, urayno dagitoy ket elektroniko wenno dagiti papel a dokumento.[3] Dagiti produkto ken serbisioda ket naparang-ay babaen ti pannakitinnulong kadagiti instituto.
Pakasaritaan[urnosen | urnosen ti taudan]
Ti Bibsys ket nangrugi idi 1972 a kas pagtitinnulongan a proyekto a nagbaetan ti Biblioteka ti Naarian a Norwego a Kagimongan dagiti Siensia ken Sursurat (Det Kongelige Norske Videnskabers Selskabs Bibliotek), ti Biblioteka ti Norwego nga Instituto ti Teknolohia ken ti Sentro ti Kompiuter iti Sentro ti Norwego nga Instituto ti Teknolohia. Ti panggep idi ti proyekto ket ti mangi-automado dagiti aramid ti biblioteka. Manipud idi 1972, ti Bibsys ket nagbalbaliwen manipud iti sistema a mangipaay ti biblioteka para kadagiti dua a biblioteka idiay Trondheim, iti napadur-as ken agpatpataray ti sistema ti nailian a biblioteka para kadagiti panagsukisok ken dagiti espesial a biblioteka ti Norwega. Ti puntaan a grupo ket dimmakkel payen a mangiraman kadagiti agus-usar ti panagsukisok ken dagiti espesial a biblioteka, babaen ti panangited ti nalaka a panagserrek kadagiti rekurso ti bibliotekas.
Ti Bibsys ket adminstratibo nga ahensia ti publiko a sumungbat iti Ministro ti Edukasion ken Panagsukisok, ken administratibo a naurnos a kas unit iti NTNU. Iti pay maipatinayon iti Sistema ti Biblioteka ti Bibsys, dagit imaipaay a produkto ket mairaman ti Bibsys Ask, Bibsys Brage, Bibsys Galleri ken Bibsys Tyr. Amin a panagpataray kadagiti panangipakat ken dagiti database ket sentral a maaramid babaen ti Bibsys. Ti Bibsys ket mabalin pay a makaidaton kadagiti nadumaduma a serbisio a mainaig kadagit iproduktoda ket dagiti sabali a serbisio a nawaya kadagiti produkto nga ipaayda.
Dagiti nagibasaran[urnosen | urnosen ti taudan]
- ^ Ti instituto iti pagsasao ket nagdamdamag a tumulong dagiti hacker (archived) iti Aftenposten, 7 Hunio 2002 "Ti Sentro Ivar Aasen ket kameng ti Bibsys, daytoy ket sentro ti datos ti biblioteka a mangit-ited kadagiti serbisio kadagiti amin a Biblioteka ti Unibersidad, ti Nailian a Biblioteka, amin dagiti biblioteka ti kolehio, ken dagiti nadumaduma a pagsukisokan a biblioteka."
- ^ Kulturell kampanjejournalistikk in Aftenposten 4 Marso 2009 "Et enkelt søk i Bibsys (et elektronisk biblioteksystem for hele landet, red.anm.)"
- ^ Pilotprosjekt i det stille iti Aftenposten 25 Hunio 2009 "eller du kan låne den fra nærmeste bibliotek gjennom Bibsys."
Dagiti silpo ti ruar[urnosen | urnosen ti taudan]
- Om Bibsys (Norwego)
ltg_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn nob_Latn nob_Latn ilo_Latn nob_Latn